Fuzz Club

Nick Waterhouse + George Zervos
2019-03-30 20:00 UTC | Fuzz Club, PIREOS 209 KAI PATRIARXOU IOAKIM 1, Athens, Greece
O Nick Waterhouse επιστρέφει στην Αθήνα για τη μεγαλύτερη συναυλία του! Το Σάββατο 30 Μαρτίου στο Fuzz Live Music Club, θα ζήσουμε μία βραδιά απόλυτης διασκέδασης και ασταμάτητου χορού.

Ο 33χρονος αγαπημένος μουσικός, συνθέτης, παραγωγός και ερμηνευτής από την Καλιφόρνια ξαναφέρνει στη χώρα μας τη δική του cool μίξη από rhythm & blues / rock ‘n’ roll / soul-pop και jazz-pop που, σε συνδυασμό με την απαράμιλλη vintage αισθητική που χαρακτηρίζει τα πάντα στη μουσική και την εμφάνισή του, θα μας αιχμαλωτίσει παρασύροντάς μας σε ένα ξέφρενο party / αληθινό ταξίδι στα 50s και 60s, στην εποχή που ξεκίνησαν όλα!

Η προπώληση συνεχίζεται στα 25 ευρώ. Στο ταμείο, η τιμή θα είναι 28 ευρώ.

Το πρόγραμμα της συναυλίας:

Πόρτες, ταμείο 20:00
George Zervos 21:10
Nick Waterhouse 22:15

Ο George Zervos μαζί με τη μπάντα του, θα βρεθεί στην σκηνή του Fuzz ως opening act στον Nick Waterhouse, αποδίδοντας με διαφορετικό τρόπο αγαπημένες του εκτελέσεις από το debut album του (For Your Love), ιδιαίτερες διασκευές και ακυκλοφόρητο υλικό από τον νέο δίσκο που ετοιμάζει.

Αν αναρωτηθήκατε ποτέ πώς θα ακουγόταν κάποιος απόγονος του Gene Vincent το 2019 ή πώς θα φάνταζε η «Μισιρλού» αν την έπαιζαν οι Stray Cats, εδώ βρίσκεται η απάντηση: Ένας ξεσηκωτικός, τραγουδιστής και performer!
Διάθεση: Τηλεφωνικά στο 11876
Online www.viva.gr
www.fuzzclub.gr/event/nick-waterhouse
Φυσικά σημεία / στα καταστήματα Reload, Seven Spots, Wind, Ευριπίδης, στον πολυχώρο Yoleni’s (Σόλωνος 9, καθημερινά 8:00-00:00, Σάββατο 9:00-00:00, Κυριακή 10:00-20:00), στο Viva Kiosk Συντάγματος (Πλ. Συντάγματος 4, καθημερινά 9:00-21:00) και στο Viva Spot Τεχνόπολης (μέσα στον χώρο της Τεχνόπολης, είσοδος από οδό Περσεφόνης, Δευτ-Σαβ 11:00-19:00)

Με κάθε νέα του δουλειά να τον ανεβάζει ένα σκαλί πιο πάνω (“Time’s All Gone” / 2012, “Holly” / 2014, “Never Twice” / 2016) ο Αμερικανός καλλιτέχνης μόλις ανακοίνωσε τον 4ο δίσκο με τίτλο το όνομα του και ημερομηνία κυκλοφορίας την 8η Μαρτίου. Τα 11 νέα τραγούδια είναι η βαθιά αντανάκλαση του πολιτιστικού και συναισθηματικού περιβάλλοντος που τον έκανε αυτό που είναι σήμερα. Πάθη και επιρροές, αγάπη και θυμός, με παραγωγό τον περιζήτητο Paul Butler (συνεργάτης, μεταξύ άλλων, του Michael Kiwanuka) και εξαιρετικούς μουσικούς όπως ο Ricky Washington, πατέρας του διάσημου Kamasi Washington.
Ακούστε παρακάτω το πρώτο, εξαιρετικό, δείγμα “Song for Winners”.

Στην επερχόμενη συναυλία του θα ακούσουμε για πρώτη φορά ζωντανά το νέο υλικό, μαζί με όλα εκείνα τα τραγούδια που τον έκαναν γνωστό και τόσο αγαπητό τα τελευταία χρόνια, όπως το μαγικό “Katchi” – που δικαίως συνεχίζει να κυριαρχεί, μετά και τη φρέσκια χορευτική πινελιά των Ofenbach – το “Some Place”, το “I Can Only Give You Everything”, το “Don’t You Forget It”, το “Indian Love Call”, το “Say I Wanna Know”, το “Ain’t There Something That Money Can Buy”, το “Dead Room”, το “This Is A Game”, το “The Old Place”, το “L.A. Turnaround”, το “Straight Love Affair” και πολλά ακόμα!
Είναι ξεκάθαρο ότι ο Nick μικρός είχε τους δικούς του μουσικούς ήρωες αλλά τελικά κατάφερε να μην μοιάζει – ολοκληρωτικά – σε κανέναν, παρά μόνο στον εαυτό του. Ισορροπεί σε μια νοσταλγική διαχρονικότητα μαζί ένα άμεσο συναίσθημα χαράς και ευδαιμονίας. Ταυτόχρονα, θυμίζει τον αξέχαστο Buddy Holly, όχι μόνο φυσιογνωμικά αλλά, κυρίως, στην ικανότητα να μεταφέρουν ένα βαθύ ανθρώπινο συναίσθημα, ενώ την ίδια στιγμή η μουσική είναι παιχνιδιάρικη και ανεβαστική. Σαν να ξαναζείς την εφηβεία σου, ξανά και ξανά.
Ακαταμάχητος και τελειομανής, ο Nick και η φοβερή μπάντα του έχουν ήδη τελειοποιήσει, μέσα από αμέτρητα live, τον ήχο και την σκηνική τους παρουσία, δημιουργώντας ίσως την τέλεια χρονομηχανή που σε γυρίζει στις καλύτερες εποχές της μουσικής, κρατώντας παράλληλα μία θαυματουργή ισορροπία με το σήμερα, και κάνοντας πλέον κάθε συναυλία του ένα γεγονός που κανείς δεν θέλει να χάσει.
Ετοιμαστείτε για μια σπουδαία βραδιά, στην οποία οφείλεις να αρπάξεις τον διπλανό ή τη διπλανή σου και να… ρίξετε μια στροφή!
“She give me Katchi, All night long”.

Ο George Zervos μαζί με άλλους πέντε μουσικούς, θα βρεθεί στην σκηνή του Fuzz ώς opening act στον Nick Waterhouse, αποδίδοντας με διαφορετικό τρόπο αγαπημένες του εκτελέσεις από το debut album του (For Your Love), ιδιαίτερες διασκευές και ακυκλοφόρητο υλικό από τον νέο δίσκο που ετοιμάζει.
Ο George Zervos χτίζει γέφυρες ανάμεσα στο garage και το rock ‘n’ roll, για να δημιουργήσει ένα ευφάνταστο rock υβρίδιο. Η απόσταση από την country του Johnny Cash στις power ballads των Poison είναι πάρα πολύ μικρή: όση ένα τσιγάρο δρόμος από το Tennessee του 1969, στο Los Angeles του 1989 και την Αθήνα του 2019.
Αν αναρωτηθήκατε ποτέ πώς θα ακουγόταν κάποιος απόγονος του Gene Vincent το 2019 ή πώς θα φάνταζε η «Μισιρλού» αν την έπαιζαν οι Stray Cats, εδώ βρίσκεται η απάντηση: Ένας ξεσηκωτικός, τραγουδιστής και performer!

Nick Waterhouse + opening act (tba)
https://www.facebook.com/nickwaterhouse
https://twitter.com/nickwaterhouse
http://nickwaterhouse.com/

Σάββατο 30 Μαρτίου, Fuzz Live Music Club (Πειραιώς 209 & Πατριάρχου Ιωακείμ 1, Ταύρος, Αθήνα, 210 3450817, www.fuzzclub.gr
Οι πόρτες ανοίγουν στις 20:00.
Γραφείο Τύπου / Επικοινωνία:
Θωμάς Μαχαίρας (Αθήνα) / thomasmachairas@fuzzproductions.gr / 6936 161979
Γιάννης Λυμπέρης (Αθήνα) / johnlimberis@fuzzproductions.gr / 6945 622781
